CELEX: C2006/281/29
Language: sl
Date: 2006-11-18 00:00:00
Title: Zadeva C-343/06: Predlog za sprejetje predhodne odločbe, ki ga je 8. avgusta 2006 vložilo Verwaltungsgericht Chemnitz (Nemčija) — Peter Funk proti mestu Chemnitz

18.11.2006   
            
            
               SL
            
            
               Uradni list Evropske unije
            
            
               C 281/18
            
         Predlog za sprejetje predhodne odločbe, ki ga je 8. avgusta 2006 vložilo Verwaltungsgericht Chemnitz (Nemčija) — Peter Funk proti mestu Chemnitz
   (Zadeva C-343/06)
   (2006/C 281/29)
   Jezik postopka: nemščina
   Predložitveno sodišče
   Verwaltungsgericht Chemnitz
   Stranki v postopku v glavni stvari
   
      Tožeča stranka: Peter Funk
   
      Tožena stranka: mesto Chemnitz
   Vprašanja za predhodno odločanje
   
               1)
            
            
               Ali sme država članica v skladu s členoma 1(2) ter 8(2) in (4) Direktive Sveta 91/439/EGS (1) z dne 29. julija 1991 od imetnika vozniškega dovoljenja, izdanega v drugi državi članici, zahtevati, da pri domačih organih zaprosi za priznanje pravice do uporabe takega dovoljenja v domači državi, če je bilo imetniku tujega vozniškega dovoljenja EU vozniško dovoljenje v domači državi prej odvzeto ali drugače preklicano?
            
         V primeru nikalnega odgovora:
   
               2)
            
            
               Ali je treba člen 1(2) v povezavi z členom 8(2) in (4) Direktive 91/439/EGS razlagati tako, da lahko država članica na svojem ozemlju zavrne priznanje pravice do vožnje na podlagi vozniškega dovoljenja, izdanega v drugi državi članici, če je upravni organ imetniku tujega vozniškega dovoljenja EU prej v domači državi odvzel vozniško dovoljenje, če pravo prve države članice izhaja iz tega, da pri upravno-pravnih ukrepih odvzema ali preklica vozniškega dovoljenja ni roka trajanja prepovedi ponovne izdaje, in če je zadevna oseba upravičena do ponovne izdaje vozniškega dovoljenja šele, ko po odredbi upravnega organa predloži dokaz o sposobnosti za vožnjo kot vsebinski pogoj za ponovno izdajo vozniškega dovoljenja v obliki medicinsko-psihološkega izvedenskega mnenja, ki je ožje urejen na podlagi notranjih predpisov?
            
         V primeru nikalnega odgovora:
   
               3)
            
            
               Ali je treba člen 1(2) v povezavi z členom 8(2) in (4) Direktive 91/439/EGS razlagati tako, da lahko država članica na svojem ozemlju zavrne priznanje pravice do vožnje na podlagi vozniškega dovoljenja, izdanega v drugi državi članici, če je upravni organ imetniku tujega vozniškega dovoljenja EU prej v domači državi odvzel vozniško dovoljenje ali je bilo to drugače preklicano in če je treba zaradi objektivnih elementov (neobstoj stalnega prebivališča v državi članici, ki je izdala vozniško dovoljenje, in neuspešna zahteva za ponovno izdajo vozniškega dovoljenja v domači državi) izhajati iz tega, da naj bi se s pridobitvijo tujega vozniškega dovoljenja EU le obšlo stroge vsebinske zahteve nacionalnega postopka za ponovno izdajo, še posebej medicinsko-psihološko izvedensko mnenje?
            
         
      (1)  UL L 237, str. 1.